open-index/open-wikipedia-markdown huggingface dataset:
Blood Sugar Sex Magik

***Blood Sugar Sex Magik*** er det femte studioalbumet av det amerikanske rockebandet Red Hot Chili Peppers. Albumet ble produsert av Rick Rubin og ble utgitt 24. september 1991. Det var bandets første album på plateselskapet Warner Bros. Records. Musikkstilen på *Blood Sugar Sex Magik* avviker sterkt fra musikkstilen på det forrige albumet, *Mother's Milk*, og benytter i bare liten grad heavy metal-riff.

*Blood Sugar Sex Magik* nådde tredjeplass på Billboard 200 og har per 2008 solgt i over tretten million eksemplarer verden over. Det var med dette albumet Red Hot Chili Peppers fikk sitt store gjennombrudd på den internasjonale musikkscenen og ble kjente verden over. Flere av sangene fra albumet ble store hitsingler, som «Under the Bridge», «Give It Away», «Suck My Kiss» og «Breaking the Girl». Gitarist John Frusciante sluttet i bandet midt under en turné i 1992, og kom ikke tilbake før i 1998, på grunn av den psykiske påkjenningen albumets popularitet ga ham. *Blood Sugar Sex Magik* er anerkjent som et av de mest innflytelsesrike albumene fra den alternative rock-eksplosjonen på begynnelsen av 1990-tallet. Det er også bandets mest kritikerroste; for eksempel skrev Steve Huey fra Allmusic at *Blood Sugar Sex Magik* «...sannsynligvis er det beste albumet Chili Peppers noen gang kommer til å lage».

## Sporliste
Alle sanger er skrevet av Red Hot Chili Peppers, unntatt hvor annet er oppgitt.

# «The Power of Equality» – 4:03
# «If You Have to Ask» – 3:37
# «Breaking the Girl» – 4:55
# «Funky Monks» – 5:23
# «Suck My Kiss» – 3:37
# «I Could Have Lied» – 4:04
# «Mellowship Slinky in B Major» – 4:00
# «The Righteous & the Wicked» – 4:08
# «Give It Away» – 4:43
# «Blood Sugar Sex Magik» – 4:31
# «Under the Bridge» – 4:24
# «Naked in the Rain» – 4:26
# «Apache Rose Peacock» – 4:42
# «The Greeting Song» – 3:13
# «My Lovely Man» – 4:39
# «Sir Psycho Sexy» – 8:17
# «They're Red Hot» (Robert Johnson) – 1:12
### B-sider
* «Search and Destroy» (Iggy Pop, James Williamson) – 3:34
* «Soul to Squeeze» – 4:50
* «Sikamikanico» – 3:23
* «Fela's Cock» – 5:10
* «Castles Made of Sand» (Jimi Hendrix) – 3:18   
* «Little Miss Lover» (Jimi Hendrix) – 2:38

## Referanser


## Eksterne lenker
* 

* (en) Scar Tissue (autobiograf) av Anthony Kieids
One Hot Minute

***One Hot Minute*** er det sjette studioalbumet av den amerikanske rockegruppa Red Hot Chili Peppers, utgitt 12. september 1995 på Warner Bros. Records. 

Albumet er det eneste hvor tidligere Jane's Addiction-gitarist Dave Navarro bidrar. *One Hot Minute* inneholder færre referanser til seksuelle tema enn de foregående albumene, og utforsker i stedet dypere og mørkere emner som narkotika, depresjon, angst og sorg. Heavy metal-riff benyttes også. Vokalist Anthony Kiedis, som gjenopptok sitt kokain- og heroinmisbuk i 1994 etter mer enn fem år uten narkotika, reflekter i sine tekster mye over dop og dets grusomme virkninger.

*One Hot Minute* var kommersielt sett en skuffelse til tross for å ha gitt bandet tre nye hitsingler og nå fjerdeplass på Billboard 200. *[[Blood Sugar Sex Magik]]* hadde solgt dobbelt så mange eksemplarer som *One Hot Minute* og mottok bedre anmeldelser. Navarro ble til slutt sparket fra bandet i 1997 på grunn av forskjeller i musikkstil. Stephen Thomas Erlewine fra Allmusic sa at «*One Hot Minute* er musikalsk sett like ambisiøst som *Blood Sugar Sex Magik*, men er enda mer ufokusert, noe som gjør det til det minst spennende av alle bandets album».

## Sporliste
Alle sanger er skrevet av Red Hot Chili Peppers.

# «Warped» – 5:04
# «Aeroplane» – 4:45
# «Deep Kick» – 6:33
# «My Friends» – 4:02
# «Coffee Shop» – 3:08
# «Pea» – 1:47
# «One Big Mob» – 6:02
# «Walkabout» – 5:07
# «Tearjerker» – 4:19
# «One Hot Minute» – 6:23
# «Falling into Grace» – 3:48
# «Shallow Be Thy Game» – 4:33
# «Transcending» – 5:46

## Referanser


## Eksterne lenker
*
Queich

**Queich** er en elv i Rheinland-Pfalz i Tyskland og en av sideelvene til Rhinen fra venstre med en lengde på 52 kilometer. Elven har sitt utspring i Wasgau i de sørlige delene av Pfälzer Wald ved Hauenstein og munner ut i Rhinen ved Germersheim. Sammen med elvene Speyerbach, Lauter og Schwarzbach danner den nedslagsfeltet i Pfälzer Wald. Elven renner gjennom byene Landau, Germersheim og Annweiler.
Bremanger Idrettslag

**Bremanger Idrettslag** er et idrettslag i Bremanger kommune som ble stiftet i 1945. Laget arbeider innenfor flere idretter. De har et fotballag som spiller i 5. divisjon herrer. Det er også fotballag for alle aldersgrupper. Andre idretter som B.I.L har er håndball og volleyball. Hvert år siden 2005 har Bremanger IL arrangert vetenløpet  som blant andre Odd-Bjørn Hjelmeset og Jon Tvedt har deltatt i. 

## Fotball
Bremanger spiller hjemmekampene sine på Bremanger stadion på Hauge.

### Tabell

## Spillere med flest kamper for Bremanger

## Eksterne lenker
* Bremanger Fotball offisiell hjemmeside 
* Vetenløpet
Liste over hoppbakker i Norge

**Liste over hoppbakker i Norge** omfatter alle nåværende og tidligere norske hoppbakker med K-punkt minimum 80 meter. I tillegg er det også tatt med de største hoppbakkene i de fem fylkene som ikke har så store bakker som K80.

Det har eksistert over tusen oppbygde hoppbakker i Norge. Mange av hoppbakkene er imidlertid enten revet eller gått ut av bruk i dag, og mange bakker har foreldet bakkeprofil i forhold til dagens standard. Et flertall av de større hoppbakkene i Norge ligger på Østlandet, men det finnes eller har eksistert hoppbakker av varierende størrelse over hele landet, i de fleste kommuner.

Verdens største hoppbakke er skiflygingsbakken i Vikersund, med bakkerekord 253,5 meter, satt av Stefan Kraft under Raw Air 18. mars 2017, mens eksempler på mindre hoppbakker er hovedbakken i hoppanleggene Breimyrbakkene i Holmestrand og Rambergkollbakkene i Re.

## Norges største hoppbakker
For hoppbakker som har vært arena for verdenscuprenn mer enn et par ganger regnes anerkjent bakkerekord kun for hopp gjort i verdenscuprenn eller større mesterskap. I tilfeller der det er gjort lengre hopp i konkurranser på lavere nivå, se referanser for ikke anerkjent bakkerekord.

## De minste hoppfylkene
Seks fylker i Norge har ingen hoppbakke med størrelse K80 eller mer – Finnmark, Troms, Rogaland, Vest-Agder, Vestfold og Østfold. De største hoppbakkene i disse fylkene er:

## Kart

## Hovedkilder
*Skisprungschanzen-Archiv (engelsk, tysk, polsk)
*FIS: Resultater

## Referanser/enkeltkilder
Sauer (elv)

:*For sideelven til Mosel, se [[Sûre]]*.
**Sauer** er en elv i Frankrike (Alsace) og Tyskland (Rheinland-Pfalz) og en av sideelvene til Rhinen. Elven har en total lengde på 70 kilometer, og den øvre delen i Tyskland blir kalt Saarbach. Sauer har sitt utspring i Pfälzer Wald nær den franske grensen, sør for Pirmasens. Sauer renner inn i Frankrike nær Schönau og fortsetter gjennom Wœrth og nord for Haguenau. Elva munner ut i Rhinen i Seltz, på motsatt side av der elven Murg munner ut.
Ernie Ball

**Sherwood Roland «Ernie» Ball** (født 1930 i Santa Monica, død 9. september 2004 i San Luis Obispo) var en gründer, musiker og innovatør fra California i USA.

Ball begynte som musiker på klubber og lokal-TV, og med å lage musikkinstrumenter og tilbehør.

Han åpnet en av de første musikkforretningene i USA som solgte kun gitarer. Han fikk kritikk for at han ikke førte trommestikker og annet utstyr, og ble fortalt at en ren gitarbutikk aldri kunne lønne seg, men det viste seg at kunder begynte å reise milevis for å komme til butikken hans. Etter hvert ble utstyret hans eksportert til mer enn 70 land.

Gitarene og bassgitarene fra Ernie Ball brukes av noen av de mest kjente musikerne i verden.

## Referanser


## Eksterne lenker
* 
* 
*
Aabach

**Aabach** (tidligere kalt *Große Aa*) er en 14 kilometer lang elv i Nordrhein-Westfalen i Tyskland, og en av sideelvene til Afte. Elven har sitt utspring øst i Nordrhein-Westfalen nær grensen til Hessen mellom Bad Wünnenberg og Marsberg. Herfra renner den nordover gjennom et skogslandskap, som delvis ligger i naturparken Diemelsee. Etter et par kilometer renner elven ut i den kunstige innsjøen Aabachstausee.

Elven renner videre nordover og munner ut i Afte rundt 3,5 kilometer nord for Bad Wünnenberg. Aabach renner ut i Rhinen via Afte, Alme og Lippe, mens de små elvene like sør for kilden til Aabach renner til Weser via Hoppecke og Diemel.

## Referanser
Al-Rayyan SC

**Al-Rayyan Sports Club** er en fotballklubb fra Qatar. Klubben spiller på det øverste nivået av profesjonell seriefotball i Qatar og eies av sjeik Abdullah bin Hamad Al Thani. Klubben er lokalisert i byen Ar Rayyan og ble etablert i 1967 etter en sammenslåing. 

Fotballaget til klubben har vunnet Q-League syv ganger (sist i 1994/1995)

Klubben driver også med andre idretter som basketball, volleyball, bordtennis og håndball. 

Mange kjente spillere har spilt her, for eksempel Fernando Hierro, Frank de Boer og Salomon Olembé.

## Referanser


## Eksterne lenker
*
Berit Aalborg

**Berit Strøyer Aalborg** (født 1967) er en norsk journalist, kommentator og politisk redaktør. Hun var leder for KrFU i sine yngre år. 

Aalborg ble politisk aktiv i KrFU på 1980-tallet og var i perioden 1990–1992 leder for samme organisasjon. Hun stod for en verdiliberal linje og mente blant annet at KrF burde bli et kristendemokratisk parti, og ikke bare ha appell til kristenkonservative. I 1992 tok hun til orde for en debatt i partiet om homofilt samliv og partnerskapsloven. Reaksjonene fra den konservative fløyen var tildels harde. Svein Alsaker var blant dem som reagerte sterkest mot Aalborgs politiske utspill. Han uttalte at hun ikke lenger hørte hjemme i KrF og at hun burde finne seg et annet parti.

Aalborg forsvant ut av rikspolitikken i midten av 1990-årene, og har siden arbeidet som politisk journalist og kommentator. Hun har siden 2013 hatt stillingen som politisk redaktør i Vårt Land. Hun har tidligere jobbet i NRK, Aftenposten og Nationen.

Hun er cand. philol fra Universitetet i Oslo med hovedoppgave i idéhistorie.

## Referanser
Alster

**Alster** har forskjellige betydninger:

# Alster (elv), en elv i Schleswig-Holstein i Tyskland.
# Alster (tettsted), et tettsted i Värmlands län i Sverige.
# «Alster» (A 50), er et fartøy i 423-klassen i den tyske marine.
Alster (elv)

**Alster** er en elv i Schleswig-Holstein og Hamburg i Tyskland og en av sideelvene til Elben fra høyre med en lengde på 56 kilometer. Elven har sitt utspring nær Henstedt-Ulzburg i landsbyen Kisdorferwohld om lag 25 kilometer nord for Hamburg. Alster renner sørover og munner ut i Elben i Hamburg, som ble grunnlagt ved bredden av elven.

I sentrum av Hamburg har Alster blitt demmet opp siden 1190, opprinnelig i forbindelse med en vannmølle. I 1235 ble det bygget enda en demning for en annen vannmølle, som endret elven til en innsjø. Alster danner to kunstige innsjøer innenfor bygrensene til Hamburg, kalt Außenalster (Ytre Alster) og den mindre Binnenalster (Indre Alster). I dag er disse innsjøene og de omliggende parkene viktige rekreasjonsområder i hjertet av byen.

Elven har også gitt navn til drikken «Alsterwasser», tysk for Alster-vann, som er en blanding av øl og sitronbrus. Navnet brukes i Hamburg-området, og drikken er også kjent som radler, eller shandy på engelsk.

## Referanser


## Eksterne lenker
* 
* Bildarchiv-hamburg.de – Bildearkiv over Alster
* Strab.net – Kart over Alster
Alsenz (elv)

:*For tettstedet i Rheinland-Pfalz, se [[Alsenz]].*
**Alsenz** er en elv i Rheinland-Pfalz i Tyskland og en av sideelvene til Nahe fra høyre med en lengde på 57 kilometer. Elven har sitt utspring i Enkenbach-Alsenborn nordst for Kaiserslautern og renner hovedsakelig nordover før den munner ut i Nahe i Bad Münster am Stein-Ebernburg. Av byer langs Alsenz finner man Winnweiler, Rockenhausen og Alsenz-Obermoschel.

## Eksterne lenker
*
Liberalerna på Åland

**Liberalerna på Åland** (lib) er et liberalt politisk parti på Åland.

Partiet oppstod da LoS-Liberalerna brøt ut fra Landsbygdens och skärgårdens valförbund (LoS) i 1975, og senere etter valget i 1978 gikk sammen med Mittenliberalerna i Mariehamn og dannet Liberalerna på Åland. Mittenliberalerna i Mariehamn hadde på sin side blitt stiftet i 1968. Fra 2003 til 2012 ble partiet ledet av Viveka Eriksson, som var Ålands regjeringssjef 2007–2011. I 2011 gjorde partiet sitt til da dårligste valg med 20,3&nbsp;% av stemmene, et fall på 12,3 prosentpoeng.

Gjennom årene har Liberalerna hatt ulike tilknyttede ungdomsgrupper. I dag finnes Ungliberalerna, et nettverk av unge voksne som er aktive i partiet, og ungdomsorganisasjonen Ålands Liberala Ungdomsgrupp (ÅLU), som ble stiftet den 11. oktober 2010.

## Referanser


## Eksterne lenker
*
Viveka Eriksson

**Viveka Emilia Eriksson** (født 18. august 1956) er en ålandsk politiker (lib). Hun kommer opprinnelig fra Finström, sentralt på Fasta Åland. Hun ble medlem av Ålands lagting i 1995, og var blant annet ordfører i Lagtinget 2001–2005 før hun satt som regjeringssjef 2007–2011. Hun har vært partileder i Liberalerna på Åland 2003–2012.

Hennes morfar Evald Häggblom var viseordfører i Ålands lagting og medlem av Finlands riksdag, og dennes bror (hennes grandonkel) Alarik Häggblom var Ålands regjeringssjef.

Viveka Eriksson giftet seg i 1986 med den liberale politikeren Olof Erland, som døde i 2013.

Hun har sin yrkesbakgrunn fra helse- og omsorgstjenesten.

## Referanser
Alme

**Alme** er en elv i Nordrhein-Westfalen i Tyskland og en av sideelvene til Lippe fra venstre med en lengde på 50 kilometer. Elven har sitt utspring i Sauerland og renner gjennom byene Büren og Borchen før den munner ut i Lippe ved Paderborn.

## Sideelver
* Nette
* Gosse
* Afte
* Altenau

## Eksterne lenker
*
Aland

**Aland** er en elv i Sachsen-Anhalt og Niedersachsen i Tyskland og en av sideelvene til Elben fra venstre. Elven er en fortsettelse av elven Biese (etter Seehausen), som igjen er en fortsettelse av elven Milde. Aland er 27 kilometer lang, mens hele Milde-Biese-Aland-systemet er 97 kilometer langt. Aland munner ut i Elben ved Schnackenburg.

## Referanser
Agger

**Agger** er en elv i Nordrhein-Westfalen i Tyskland og en av sideelvene til Sieg fra høyre med en lengde på 64 kilometer. Elven har sitt utspring i åsene i Sauerland nær Meinerzhagen, og elven snor seg gjennom byene Engelskirchen, Overath og Lohmar før den munner ut i Sieg nær Siegburg.  

## Referanser
Alz

**Alz** er en elv i Bayern sør i Tyskland. Elven har sitt utspring ved den nordlige bredden av Chiemsee nær Seebruck. Elven er en av sideelvene til Inn fra høyre, som den renner ut i ved Marktl. Andre byer ved Alz er Altenmarkt an der Alz, Trostberg, Garching an der Alz og Burgkirchen an der Alz.

Alz er delt inn i *Obere Alz* (Øvre Alz) og *Untere Alz* (Nedre Alz). Obere Alz renner fra Chiemsee til Altenmarkt, og Unter Alz fra Altenmarkt til munningen.

## Eksterne lenker
* Wwa-ts.bayern.de – Wasserwirtschaftsamt Traunstein, Die Alz
Bever (elv)

**Bever** er en elv i Nordrhein-Westfalen i Tyskland og en av sideelvene til Ems fra høyre med en lengde på 27,4 kilometer. Inkludert Süßbach er lengden 39,5 kilometer.  Elven har sitt utspring Teutoburger Wald og renner gjennom den nordlige delen av Nordrhein-Westfalen før den munner ut i Ems nær Telgte (Westbevern). Byene Warendorf og Ostbevern ligger langs elven.
## Referanser
Biela

**Biela** er en elv i Sachsen i Tyskland og i Tsjekkia og er en av sideelvene til Elben fra venstre med en lengde på 17,6 kilometer.

Elven renner gjennom Sächsische Schweiz og det nærliggende området České Švýcarsko. Den har sitt utspring i České Švýcarsko («Böhmiske Sveits») i Tsjekkia, nordvest for Děčín, og etter noen kilometer renner den over grensen til Sachsen i Tyskland. Biela munner ut i Elben ved Königstein.
## Referanser


## Eksterne lenker
*
Bille (elv)

**Bille** er en elv i Stormarn i Schleswig-Holstein i Tyskland og en av sideelvene til Elben fra høyre med en lengde på 65 kilometer. Elven har sitt utspring nær Linau nord for skogen Hahnheide. Elven renner videre sør for Trittau, og fungerer som grense mellom Stormarn og Lauenburg. Bille fortsetter via Reinbek til Bergedorf, der elveløpet fortsetter under bebyggelsen. Vest for Bergedorf går den i dagen igjen og munner ut i Elbe ved Billhafen, Rothenburgsort. Det ligger flere gamle bygninger og parkanlegg langs elvebredden.

Bille er en av tre elver som renner gjennom Hamburg. De to andre er Elbe og Alster.

## Referanser


## Eksterne lenker
*
Blau

**Blau** er en 15 kilometer lang elv i Baden-Württemberg sør i Tyskland og er en av sideelvene til Donau fra venstre. Elven har sitt utspring i en karstkilde kalt Blautopf i byen Blaubeuren i Schwabisk Alb. Blau renner østover gjennom Blaustein til byen Ulm hvor den munner ut i Donau. 

Blaudalen ble formet av Donau. Da Schwabisk Alb steg gravde Donau seg først dypere ned i dalen, men havnet etterhvert i en lei som gikk lenger sørvest. I dalen som ble igjen flyter nå Schmiech sørover og møter Donau i Ehingen, mens Blau renner østover til Ulm.

## Referanser
Brocchis hop

**Brocchis hop** eller **Kleshengeren** (Collinder 399) er en asterisme i stjernebildet Reven (*Vulpecula*).
Den ble først beskrevet av den persiske astronomen Abd al-Rahman al-Sufi i 964. Uavhengig av dette gjenoppdaget den italienske astronomen Giovanni Battista Hodierna Kleshengeren i det 17. århundre.

## Eksterne lenker
* 
*
Kleshengeren

**Kleshengeren** kan referere til:

* Kleshenger, en anordning for å henge opp klær
* Brocchis hop, en asterisme i stjernebildet Reven
Ratatat

**Ratatat** (tidligere kjent som **Cherry**) er en amerikansk elektronikaduo bestående av multiinstrumentalist/programmerer Evan Mast og gitarist Mike Stroud. De begynte samarbeidet i 2001, men først i mai 2003 spilte de sin første konsert. Høsten samme år byttet de navn til det nåværende *Ratatat* og  debutalbum kom ut våren 2004. Flere samarbeid med kjente artister som Franz Ferdinand, Interpol og !!! fulgte og i 2006 slapp de sitt andre studioalbum *[[Classics (Ratatat-album)|Classics]]*. Etter dette begynte de å eksperimentere med slagverk og keyboard som en del av deres signatur hvilket resulterte i to album til, kalt *[[LP3]]* og *[[LP4]]*.

## Diskografi
**Studioalbum**

## Eksterne lenker
* 
* 
*
Amper

:*For [[SI-enhet]]en for [[elektrisk strøm]], se [[Ampere]].

*'Amper*' er en elv sør i [[Bayern]] i [[Tyskland]] og en av de største sideelvene til [[Isar]] fra venstre, som renner gjennom [[München]]. Etter en lengde på 185 kilometer munner den ut i Isar ved [[Moosburg]]. Elven har sitt utspring fra [[Ammersee]] og den øvre grenen ovenfor Ammersee blir kalt Ammer. Byer langs Amper er [[Fürstenfeldbruck]], [[Dachau]] og [[Moosburg]]. De største sideelvene er for øvrig [[Glonn]], [[Würm]] og [[Maisach]].

== Litteratur ==
* Göttler, Norbert: *An Ammer und Amper – Eine kulturhistorische Wanderung.* 3. opplag. Bayerland-Verlag, Dachau 2004, 
* Siepmann, Martin & Brigitta: *Werdenfelser Land und oberes Ammertal.'' Bayerland-Verlag, Dachau 1995, 

## Eksterne lenker
*
NM i friidrett 2008

**[[Norgesmesterskapet i friidrett|NM i friidrett]] 2008** bestod av en rekke arrangementer.

Hovedmesterskapet i friidrett for seniorer ble arrangert i 19. og 20. juli 2008 på Øya stadion i Trondheim. Arrangør var Trondheimsalliansen. Kongepokalene deles ut for beste prestasjon under hovedmesterskapet, og for 2008 ble sprinteren Jaysuma Saidy Ndure og stavhopperen Cathrine Larsåsen vinnere.

Øvelser arrangert utenom hovedmesterskapet:

* NM i friidrett innendørs 2008 – Stange 16. – 17. februar
* NM i terrengløp 2008 – kort løype og stafett i Egersund 12.–13. april, lang løype i Oslo 13. september
* NM i mangekamp 2008 – Overhalla 23. – 24. august
* NM i motbakkeløp 2008 – Storehesten Opp i Bygstad, Gaular, 28. juni
* Halvmaraton – Fredrikstad 6. april
* Maraton – Jølster 5. juli (Jølster Maraton), arrangør Jølster IL
* Stafetter – Tromsø 24. – 25. mai

__TOC__
## Kvinner
### 100 m




### 200 m




### 400 m




### 800 m




### 1500 m




### 5000 m




### 10000 m




### 100 m hekk




### 400 m hekk




### 3000 m hinder




### 4 x 100 m stafett




### 4 x 400 m stafett




### 4 x 800 m stafett




### 1000 meter stafett




### 2 km terrengløp




### Halvmaraton




### Maraton




### Høydehopp




### Lengdesprang




### Stavsprang



Cathrine Larsåsen vant kongepokalen på bakgrunn av prestasjonen på øvelsen som også var ny norsk rekord.


### Tresteg




### Spydkast




### Diskos




### Kulestøt




### Slegge




## Menn
### 100 m



Jaysuma Saidy Ndure vant kongepokalen på bakgrunn av prestasjonen på øvelsen.


### 200 m




### 400 m




### 800 m




### 1500 m




### 5000 m




### 10000 m




### Halvmaraton




### Maraton




### 3 km terrengløp




### 110 m hekk




### 400 m hekk




### 3000 m hinder




### 4 x 100 m stafett




### 4 x 400 m stafett




### 4 x 1500 m stafett




### 1000 meter stafett




### Høydehopp




### Lengdesprang




### Stavsprang




### Tresteg




### Spydkast




### Diskos




### Kulestøt




### Slegge




## Kilder
* Aftenposten: NM friidrett søndag, finaler

## Eksterne lenker
* www.friidrett.no
Sleepytime Gorilla Museum

**Sleepytime Gorilla Museum** (ofte forkortet til **SGM**) er et eksperimentelt rockband fra Oakland i California i USA.
Bandet ble dannet i 1999.

Bandets offisielle forklaring på navnet er at det kommer fra en liten gruppe dadaister, futurister og kunstnere kalt *the Sleepytime Gorilla Press* som eide og drev hva de kalte et fremtidsmuseum. Dette «museet» åpnet 22. juni 1916, og bandet holdt sin første konsert på denne datoen, 83 år senere.

Konsertopptredenene deres har inneholdt dukketeater, pseudovitenskapelige presentasjoner og performance-opptredener.
Bandet bruker mange hjemmelagde instrumenter.
Perkusjonistens instrumenter består av restaurantkjøkkenutstyr, søppelbokslokk og andre gjenbrukte metallgjenstander, i tillegg til tradisjonelle perkusjonsinstrumenter.

SGMs musikk kan sammenlignes med avant-rock, avant-prog eller avant-metal. 

## Diskografi

### Studioalbum
**[[Grand Opening and Closing]]* (2001)
**[[Of Natural History]]* (2004)
**[[In Glorious Times]]* (2007)
**Of the Last Human Being* (2024)

### Konsertalbum
**[[Live (Sleepytime Gorilla Museum-album)|Live]]* (2003)

### DVD
**[[The Face (DVD)|The Face]]* (2005)

### Samlere
**[[Mimicry CD Sampler]]* (2004) — med en annen miks av 'Bring Back the Apocalypse'
**[[Knormalities V.3: Posthumorites]]* (2005) — med SGM som spiller en cover-versjon av This Heats 'S.P.Q.R.'

## Eksterne lenker
* 
* 
*
Punta del Este

**Punta del Este** er et celebert feriested på den sørligste del av Uruguay, sørøst for byen Maldonado og omkring 140 km øst for Montevideo. Selv om byen har en fast befolkning bare på 10 506 (2005), så fører sterk høytidsturisme i perioden mellom desember og februar til at omkring en million mennesker kommer til.

Byen er internasjonalt kjent blant annet som den viktigste og mest eksklusive resort i Sør-Amerika.

## Befolkning
Punta del Este har 12 423 innbyggere *(beregning 2011)*

Kilde:

## Kommune
Byens ordfører (*alcalde*) er Martín Laventure.

## Transport
 Ruta 10 forbinder Punta del Este med Canelones, Cabo Polonio og Rocha.

 Ruta 39 forbinder Punta del Este med Aiguá og Lavalleja.

### Fly
Punta del Este har en flyplass,  Punta del Este internasjonale lufthavn.

## Referanser


## Eksterne lenker
* 
* Webside om Punta del Este
* Bilder fra Punta del Este og omgivelser
*  Bilder fra Punta del Este
Joseph Vogt

**Joseph Vogt** (født 23. juni 1895 i Schechingen ved Aalen, død 14. juli 1986 i Tübingen) var en tysk klassisk historiker.

## Liv og virke

Vogt studerte historie i Tübingen og Berlin, og tok doktorgraden i 1921. Han ble professor i klassisk historie ved Universitetet i Tübingen i 1923. Etter å ha virket ved universitetene i Würzburg, Breslau og Freiburg im Breisgau, var han igjen professor i Tübingen fra 1946 til han ble pensjonert i 1963.

Vogt er særlig kjent for sin forskning på romersk historie. Hans verk om den romerske republikk, som først utkom i 1932, og om det romerske samfunnet på Konstantin den stores tid, som først utkom i 1949, regnes som standardverk. Han startet også et omfattende forskningsprosjekt på slaveri i antikken ved vitenskapsakademiet i Mainz i 1950, som var tenkt som et svar på tilsvarende aktiviteter i østblokken.

Vogts navn vil innen klassisk historie fremfor alt bli knyttet til det monumentale verket *[[Aufstieg und Niedergang der römischen Welt]]*, som startet som et festskrift til hans 75-årsdag i 1972.

Under det tredje rike var Vogt en overbevist nasjonalsosialist og medlem av flere nasjonalsosialistiske organisasjoner.

## Utvalgte publikasjoner
* *Die römische Republik*. Herder, Freiburg 1932; Taschenbuchausgabe Heyne, München 1979, ISBN 3-453-48059-7.
* *Constantin der Große und sein Jahrhundert*. Münchner Verlag, München 1949 (2. oppdaterte opplag 1960); Taschenbuchausgabe König, München 1973, ISBN 3-8082-0046-4.
* *Sklaverei und Humanität im klassischen Griechentum*. Steiner, Wiesbaden 1953.

## Referanser


## Litteratur
* Karl Christ: *Joseph Vogt (1895–1986)*. I: Karl Christ: *Neue Profile der Alten Geschichte*. Wiss. Buchgesellschaft, Darmstadt 1989, S. 63–124, ISBN 3-534-10289-4.
* Diemuth Königs: *Joseph Vogt. Ein Althistoriker in der Weimarer Republik und im Dritten Reich*. Helbing & Lichtenhahn, Basel 1995 (*Basler Beiträge zur Geschichtswissenschaft*, 168), ISBN 3-7190-1436-3.

## Eksterne lenker
*
Klassisk historie

**Klassisk historie** er en historiefaglig disiplin som studerer Romerriket og Antikkens Hellas («den klassiske verden») gjennom deres skriftlige etterlevninger. Faget er dermed nært beslektet med klassisk arkeologi.
Davidsharpen

**Davidsharpen** er et symbol i jødisk og kristen salmetradisjon. Kong David skal ifølge Det gamle testamente ha muntret opp Saul med å spille på harpe.

:*«Men Herrens Ånd vek fra Saul, og en ond ånd fra Herren forferdet ham. Da sa Sauls tjenere til ham: Vi ser at en ond ånd fra Gud forferder dig. Herre, byd bare dine tjenere som står for ditt ansikt, å opsøke en mann som er kyndig i å spille på harpe. Når da en ond ånd fra Gud kommer over dig, skal han spille på sin harpe; da vil det bli bedre med dig. Da sa Saul til sine tjenere: Ja, finn mig en mann som spiller godt, og før ham hit til mig! En av de unge menn svarte og sa: Jeg har sett en sønn av betlehemitten Isai som er kyndig i å spille, en djerv mann og en stridsmann, god til å tale for sig og en vakker mann, og Herren er med ham. Da sendte Saul bud til Isai og lot si: Send hit til mig din sønn David, han som er med småfeet! Så tok Isai et asen, som han lesste brød på, og en skinnsekk med vin og et kje og sendte det med sin sønn David til Saul. Således kom David til Saul, og han blev i hans tjeneste; og Saul fikk ham meget kjær, og han blev hans våbensvenn. Og Saul sendte bud til Isai og lot si: Kjære, la David bli i min tjeneste! For han har funnet nåde for mine øine. Når da den onde ånd fra Gud kom over Saul, tok David harpen og spilte på den, og Saul fikk lindring, og det blev bedre med ham, og den onde ånd vek fra ham.»* (1. Sam 16,14-23)

Instrumentet det dreier seg om kalles *kinnor* på hebraisk og hører til gruppen av lyreinstrumenter. Det ble brukt under fremføring av salmer i tempelet i Jerusalem. Instrumentet kom senere til Antikkens Hellas, der det ble kalt *kinyra*.
Harry van Hoof

**Harry van Hoof** (1943-2024) var en nederlandsk dirigent, komponist og arrangør. 

Han hadde sitt eget produksjonsselskap. Han hadde sin første suksess som arrangør med *Sofietje* 'av Johnny Lion. I Nederland jobbet han lenge sammen med BZN. 

Van Hoof er kjent som dirigent av de nederlandske bidragene til Eurovision Song Contest. Han stod for bidragene fra 1972 til 1979, 1986, 1988 og 1990 og 1992 og 1994. I 1975 var han også involvert i seieren med Teach-In med låten «Ding-a-dong». Arrangementene til sangene i 1972 («Als het om de liefde gaat» av Sandra & Andres), 1973 («De oude muzikant» av Ben Cramer) og 1976 («The party's over» av Sandra Reemer) var alle laget av Van Hoof. 

Internasjonalt er van Hoof kjent for sitt mangeårige samarbeid med artisten Gheorghe Zamfir, og mange av panfløyte-artistens innspillinger er arrangert og dirigert av Van Hoof. På utgivelsen *Harmony* fra 1984 spiller Zamfir også van Hoofs egen komposisjon *Themanuel*.

16. mars 1967 giftet han seg med Trea Dobbs, som han senere skilte seg fra.

## Referanser


## Eksterne lenker
* 
*
Volkswagen Touran

**Volkswagen Touran** er en flerbruksbil introdusert i 2003. Bilen er plassert på Golf 5-plattformen og leveres som 2-seters varebil, 5-seters personbil og 7-seters personbil. Bilen har fra introduksjonen vært blant Norges mest populære varebiler og mest populære flersbruksbiler.

Touran fikk facelift og en del andre oppgraderinger for 2007-modellen. Det kom da også en utstyrsvariant kalt Cross Touran, hvilket har et røffere utseende med bl.a. økt bakkeklaring og plastdetaljer rundt hjulbuene.

Bluemotion-utgaven av Touran er en modell med lavere drivstofforbruk enn standardutgaven med samme motor. Forskjellene mellom Bluemotion og standardutgave med samme motor ligger blant annet i aerodynamiske detaljer, utveksling, motorstyring og dekktype.

2011-modellen kommer med en større modernisering av utseende og teknikk, samt flere nye motorer, men er fortsatt basert på modellen fra 2003 og kan ikke kalles en fullt ny modell. For 2011-modellen vil blant annet 1.9TDI-motoren erstattes med den nye 1.6TDI Common Rail-dieselmotoren. Minste bensinmotor vil være 1.4TSI med 122 hk.

Touran leveres kun med forhjulstrekk. Med bakgrunn i Golf-plattformen skulle det ikke være en teknisk utfordring å gi også Touran firehjulstrekk, men dette ville gjort at bagasjeromsgulvet ble høyere og resultert i at den ikke kunne leveres som 7-seter.

Volkswagen Caddy er basert på samme grunnkonstruksjon som Touran.

## Motorer

VW Touran har i Norge vært tilgjengelige med følgende motorer:
* 1.2 TSI Bensin. 105 hk.
* 1.4 TSI Bensin. 140 hk.
* 1.6 Bensin. 102 hk.
* 1.6 FSI Bensin. 115 hk.
* 2.0 FSI Bensin. 150 hk.
* 1.6 TDI. 105 hk. (2011 - )
* 1.9 TDI. 101 hk. (2003 - 2004)
* 1.9 TDI. 105 hk. (2004 - 2010)
* 2.0 TDI. 136 hk. (2003 - 2004)
* 2.0 TDI. 140 hk. (2004- )
* 2.0 TDI. 170 hk.

## Eksterne lenker
* 
Test av Touran (2011)  på www.motorguiden.no
Malin

**Malin** er en opprinnelig svensk variant av det greske kvinnenavnet Magdalena, som betyr «fra Magdala». Magdala (nå Majdal) var ifølge Bibelen en liten by i Galilea, og navnet ble blant annet brukt av Maria Magdalena.

## Utbredelse
Navnet Malin ble dannet i Sverige på 1500-tallet. Malin var i Sverige mest populært som døpenavn på 1970- og 1980-tallet. Det var i 2005 over 40&nbsp;000 svenske kvinner som het Malin.

Malin var svært lite brukt i Norge før ca. 1960, men har vært blant de mest populære døpenavnene i Norge fra ca. 1990, og var på ti på topp-listen i perioden 1996&ndash;2000. Det var i 2005 over 7500 norske kvinner som het Malin.

I 2014 forbød innenriksdepartementet i Saudi-Arabia å gi nyfødte navnet *Maline*.

*Malin* er i dag et vanlig navn i Sverige og Norge. Formen *Malina* er vanlig i Serbia.

|}

## Kjente personer med navnet
* Malin Akerman (1978–), svensk skuespiller, modell og sanger
* Malin Schavenius (1979–), norsk sanger og musikalskuespiller
* Malin Reitan (1995–), norsk sanger

### Oppdiktede personer
* Malin Melkerson i *[[Vi på Saltkråkan]]*

## Se også
* Malin Head – Irlands nordligste punkt

## Referanser


## Eksterne lenker
*
Kong Oscar IIs medalje til belønning for fortjenstlig virksomhet

**Kong Oscar IIs medalje til belønning for fortjenstlig virksomhet** (etter tidligere rettskrivning også: **Kong Oscar II.s Medaille til Belønning for fortjenstlig Virksomhed**) var en norsk kongelig utmerkelse innstiftet av kong Oscar II i forbindelse med feiringen av hans sølvbryllup 6. juni 1882. Medaljen ble tildelt i to valører, gull og sølv. Den var en av flere fortjenstmedaljer innstiftet av Oscar II og ble utdelt så lenge Bernadotte-dynastiet satt på Norges trone. I 1908 innstiftet kong Haakon VII en ny fortjenstmedalje, som stadig utdeles, Kongens fortjenstmedalje.

## Utforming
Kong Oscar IIs medalje til belønning for fortjenstlig virksomhet hadde først Oscar IIs monogram på avers. Baksiden har omskriften «BELØNNING FORFORTJENSTLIG VIRKSOMHED» sammen med «INDSTIFTET 6 JUNI 1882» og innenfor dette danner en krans et felt der mottakernes navn er inngravert. Noen år etter innstiftelsen, trolig i 1885, ble aversmotivet byttet ut, mens reversen forble uendret. Etter dette hadde forsiden av medaljen Oscar IIs brystbilde sammen med hans navn og tittel, «OSCAR II NORGES OG SVERIGES KONGE», og valgspråket «BRODERFOLKENES VEL». I 1888 graverte Ivar Throndsen medaljens motiver på nytt og ornamentene under kronen ble endret.

Medaljen er opphengt i et bånd som er mørk rødt, men det kjennes også medaljer med rødfiolett bånd.

Medaljen ble først produsert av firmaet Berliner Medaillen-Münze, deretter fra 1888 av Den Kongelige Mynt på Kongsberg.

## Tildeling
Kong Oscar IIs medalje til belønning for fortjenstlig virksomhet var en fortjenstmedalje som ble tildelt for innsats i både offentlig eller privat virksomhet, i Norge eller i utlandet. Medaljen ble også tildelt svenske og andre utenlandske statsborgere.

## Se også
*Kong Oscar IIs belønningsmedalje
*Kong Oscar IIs medalje til belønning for det norske landbruk

## Referanser


## Kilder
*Hallberg, Harald: *Norske dekorasjoner. Tildelt med bånd til å bæres på uniform eller sivilt antrekk*, Ålgård: Dreyer bok, 2012
**Norges statskalender for aaret 1906*, efter offentlig foranstaltning redigeret af N. R. Bull, Kristiania: Alb. Cammermeyers Forlag, 1906, sp. 907-908.
Hugakøllen

**Hugakøllen** er et fjell i Vang i Valdres i Innlandet. Det har en høyde på  meter over havet. Fra toppen er det utsikt blant annet mot tettstedet Vang og Vangsmjøsa med fjellandskapet omkring opp til Øye, Rundemellen, Vestre Slidre, Nørdre Syndin og Gilafjellet.

Knud Knudsen brukte Hugakøllen og veien som motiv på samme måte som Wilhelm M. Carpelan (1822).

## Referanser
Hvem er David?

***Hvem er David?*** (dansk originaltittel: *David*) er en roman beregnet på barn og ungdommer, men også med en voksen leserkrets, av den danske forfatterinnen Anne Holm (1922–1998), som utkom på det danske forlaget Gyldendal i 1963. Romanen er en sterk skildring av et barn på flukt, og er oversatt til mange språk. Romanens hovedperson, 12 år gamle David, flykter fra en konsentrasjonsleir i Øst-Europa og reiser alene gjennom hele Europa, før han til sist gjenforenes med det som viser seg å være hans mor, som han aldri har kjent, i Danmark. Selv om landet og stedet David kommer fra aldri navngis, dreier det seg trolig om en stalinistisk konsentrasjonsleir i Bulgaria. Handlingen finner sted en gang etter 1953, ettersom det nevnes at Storbritannia har en dronning. Bokens tematikk kan likevel beskrives som universell, og Davids bakgrunn som en syntese av alt det forferdelige som skjedde i Europa i det 20. århundre, noe som gjør David til en veldig ren og sterk figur – til tross for at boken ikke gir så mange svar på hvorfor David er på flukt og til tross for at historien har enkelte urealistiske elementer (slik som at David snakker veldig mange språk).

Boken ble utgitt i norsk oversettelse ved Knut Monrad av Gyldendal Norsk Forlag samme år som den danske utgaven kom, i 1963. Romanen er oversatt til en rekke andre språk, blant annet til svensk (1963), tysk (1963), finsk (1963), nederlandsk (1964), engelsk (1965), afrikaans (1981), fransk (1986) og frisisk (1987).

Romanen ble filmatisert i 2003 under den engelske tittelen *[[I Am David]]*.

## Handling
12 år gamle David har levd hele livet i konsentrasjonsleir. Den eneste han har hatt et nært forhold til er medfangen Johannes, som har lært ham ham alt han kan. Johannes er nå død. En dag blir David oppsøkt av en av vaktene, som gir ham et kompass, litt brød og et forseglet brev som skal leveres på en bestemt adresse i København. Han får beskjed om at det elektriske gjerdet rundt leiren vil bli skrudd av i et halvt minutt så han kan flykte, og at han skal begi seg sørover til Salonica, ta båt til Italia og deretter gå nordover til han kommer til et land som heter Danmark. David tror egentlig at dette er et påskudd for å drepe ham, men ingen kommer etter ham. 

Under flukten tror David hele tiden at «de» er etter ham, og i begynnelsen følger han mønsteret til et jaget dyr. I Italia lærer David å bli glad i livet og at han trenger andre mennesker. Han kommer til slutt frem til København, der han banker på døren på adressen på det forseglede brevet og sier på fransk: «Mitt navn er David». Boken slutter med at kvinnen i døren utbryter: «David, min sønn David?».

## Bibliografi
*Anne Holm: *David*. København: Gyldendal, 1963. ISBN 87-01-50364-2 (3. utg., 1986).
*Anne Holm: *Hvem er David?* Oslo: Gyldendal Norsk Forlag, 1963. ISBN 82-05-20306-7 (2. opplag, 1992). Oversatt av Knut Monrad.

## Referanser
Anne Holm

**Anne Holm** (født 10. september 1922 i Oksbøl, død 27. desember 1998; fødenavn *Else Annelise Jørgensen*) var en dansk journalist og forfatter av barnelitteratur. Bøkene hennes er beregnet på barn og ungdommer, men har også en voksen leserkrets. Hun er mest kjent for *[[Hvem er David?]]*, en sterk roman om et barn på flukt fra 1963.

## Referanser
Kong Oscar IIs medalje til belønning for det norske landbruk

**Kong Oscar IIs medalje til belønning for det norske landbruk** (etter tidligere rettskrivning også: **Kong Oscar II.s Medaille til Belønning for det norske Landbrug**) var en norsk kongelig utmerkelse innstiftet av kong Oscar II i forbindelse landbruksutstillingen i Kristiania i oktober 1877. Medaljen ble tildelt i to valører, gull og sølv. Den var en av flere fortjenstmedaljer innstiftet av Oscar II. Medaljen ble utdelt så lenge Bernadotte-dynastiet satt på Norges trone.  

## Utforming
Kong Oscar IIs medalje til belønning for det norske landbruk bærer på forsiden Oscar IIs brystbilde sammen med hans navn og tittel, «OSCAR II NORGES OG SVERIGES KONGE», samt valgspråk «BRODERFOLKENES VEL». Baksiden prydes av et landlig motiv der Oscarshall synes i bakgrunnen og har innskriften «BELØNNING FOR DET NORSKE LANDBRUG». 

Medaljen er opphengt i et bånd som er mørk rødt.

Medaljen ble framstilt av firmaet Berliner Medaillen-Münze i Tyskland.

## Tildeling
Kong Oscar IIs medalje til belønning for det norske landbruk ble tildelt gårdbrukere, men også personer som arbeidet i næringsmiddelindustrien og i offentlig landbruksforvaltning eller på annen måte hadde ytt en fortjenstfull innsats for landbruket i Norge. Det ble utdelt sju gullmedaljer og 93 sølvmedaljer.

## Se også
*Kong Oscar IIs belønningsmedalje
*Kong Oscar IIs medalje til belønning for fortjenstlig virksomhet

## Referanser


## Kilder
* Hallberg, Harald: *Norske dekorasjoner. Tildelt med bånd til å bæres på uniform eller sivilt antrekk*, Ålgård: Dreyer bok, 2012.
* *Norges statskalender for aaret 1906*, efter offentlig foranstaltning redigeret af N. R. Bull, Kristiania: Alb. Cammermeyers Forlag, 1906, sp. 919–920.
Peter Chung Hoan Ting

**Peter Chung Hoan Ting** (kinesisk: 鍾萬庭; født 1928) er en emeritert kinesisk-malaysisk katolsk biskop med ansvar for Kuching i Malaysia fra 1975 til 2003.

## Liv og virke
### Prest
Han studerte ved det sørkinesiske regionale presteseminar i Aberdeen i Hongkong fra 1949, og ble presteviet i Macao 26. september 1954. 

Han dro så samme år til Borneo og virket som misjonær i Sarawak. 

I 1963 sendte biskopen av Kuching ham til Det pavelige universitet Urbaniana i Roma, der han i 1966 tok doktorgrad i kirkerett. 

Han vendte så tilbake til Sarawak og ble rektor for juniorseminaret der.  
### Apostolisk vikar, så biskop, av Kota Kinabalu
Den 1. september 1970 ble han utnevnt til titulærbiskop og koadjutor apostolisk vikar av det apostoliske vikariat Kota Kinabalu i Sabah i Malaysia. Han ble bispeviet den 15. november samme år i Jesselton, av biskop James Buis M.H.M.; medkonsekrerende var biskop Dominic Aloysius Vendargon av Kuala Lumpur, og biskop Gregory Yong Sooi Ngean av Penang. 

Dette var under en vanskelig periode for den katolske kirke i Malaysia. Mange misjonærer, blant dem nonneordenen St. Pauls døtre), ble utvist. Kirken mistet styringsretten over undervisningen på sine mange misjonsskoler. Selv om Chung var malaysisk statsborger, ble han nektet oppholdstillatelse i Sabah. Senere ble hans nærvær i provinsen likevel tolerert, og han klarte etterhvert å mestre utfordringene ganske godt.

Han overtok som apostolisk vikar av Kota Kinabalu 1972.

### Erkebiskop av Kuching
I 1975 ble han forflyttet til det apostoliske vikariat Kuching, og ble erkebiskop da Kuching den 31. mai 1976 ble elevert til metropolitanerkebispedømme.

Han ble pensjonert 21. juni 2003.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Paolo Giobbe (1880-1972) *1925
* Erkebiskop Johannes Petrus Huibers (1875-1969) *1936
* Bikop James Buis M.H.M. (1902-1980) *1952
* Erkebiskop *Peter Chung Hoan Ting* (1928- ) *1970

## Referanser
Phnom Bakheng

**Phnom Bakheng** (khmer: **ប្រាសាទភ្នំបាខែង**) ved Angkor i Kambodsja, er et hinduistisk tempel i form av et tempelfjell. Det ble bygget på slutten av det 9. århundre, under kong Yasovarman (889-910 e.Kr.), og dedikert til Shiva. Plassert øverst på en ås er det i dag en populær turistattraksjon, med utsikt over det mye større tempelet Angkor Vat, som ligger midt i jungelen omtrent 1,5 km mot sørøst. Det store antallet besøkende gjør Phnom Bakheng et av de mest utsatte monumentene i Angkor. 

Historikere mener at tempelet, som ble konstruert mer enn to århundrer før Angkor Wat, i sin tid var det viktigste tempelet i Angkorområdet. Det var det arkitektoniske midtpunktet i en ny hovedstad, Yasodharapura, som Yasovarman bygget da han flyttet hoffet fra hovedstaden Hariharalaya i Roluosområdet som ligger mot sørøst. 

En inskripsjon datert 1052 e.Kr. og funnet på Sdok Kak Thom-tempelet i det nåværende Thailand forteller i sanskrit: «Når Sri Yasovardhana ble konge under navnet Yasovarman, fortsatte Vamasiva som hans guru. Ved kongens ordre, satte han opp en linga på Sri Yasodharagiri, et fjell like vakkert som kongen av fjell.» Forskere mener at denne passasjen refererer til innvielsen av Phnom Bakheng-tempelet omtrent et og et halvt århundre tidligere. 

Rundt fjellet og templet bygget arbeidere en ytre, 200 meter bred vollgrav på omtrent fire km²; de sørvestre delene av denne er fortsatt synlige fra luften. Trolig lå en stor del av den nye byen innenfor rammen av denne vollgraven. En mindre indre vollgrav som måler 650 gange 436 meter ble også konstruert. Avenyer gikk ut i de fire himmelretningene fra fjellet. 

Phnom Bakheng er en symbolsk representasjon av Merufjellet, de hinduistiske gudenes hjem, en status understreket ved at tempelet befinner seg på toppen av en bratt bakke. Tempelet vender mot øst, måler 76 kvadratmeter ved bunnen og er bygget i en pyramideform med seks nivåer. På øverste nivå står fem sandsteinsstrukturer – en i midten og en på hvert hjørne av plan-plassen. Opprinnelig ble 108 små tårn plassert rundt tempelet på bakken og på de forskjellige avsatsene; de fleste av dem har nå kollapset. 

Phnom Bakheng er ett av tre fjelltempler i Angkor området som er tillagt Yasovarmans regjeringstid. De to andre er Phnom Krom i sør, nær Tonle Sap, og Phnom Bok nordøst for Østre Baray-reservoaret. 

Etter at Angkor ble gjenoppdaget av verden utenfor på midten av det 19. århundre gikk det flere tiår før arkeologene innså Phnom Bakhengs historiske betydning. I mange år var konsensus blant historikere at Bayon, et tempel plassert midt i byen Angkor Thom, var byggverket som Sdok Kak Thom-inskripsjonen refererte til. Senere arbeider identifiserte Bayon som et buddhistisk tempel, bygget nesten tre århundrer senere enn opprinnelig antatt, i slutten av 12. århundre, og Phnom Bakheng som kong Yasovarmans statstempel.

## Referanser


## Litteratur
* Sak-Humphry, Chhany. *The Sdok Kak Thom Inscription*. The Edition of the Buddhist Institute. 2005

* Higham, Charles. *The Civilization of Angkor*. University of California Press. 2001

* Rooney, Dawn. *Angkor*. Fourth Edition. Airphoto International Ltd. 2002

## Eksterne lenker
*
Storevar

**Storevar **er et sted i Sandefjord kommune i Vestfold. Det ble av Statistisk sentralbyrå regnet som et eget tettsted fram til 2015, da det etter kriteriene ble å betrakte som en del av Melsomvik tettsted. Storevar ligger ved Tønsbergfjorden, tre kilometer sør for Melsomvik.

Skrivemåtene Storevar og Storevahr brukes om hverandre.

## Referanser
Freden i Åbo

**Freden i Åbo** var en fredsavtale signert mellom Russland og Sverige i Åbo den  etter «lilla ofreden» 1741&ndash;1743.

Mot slutten av krigen okkuperte den russiske hær det meste av Finland, og dette fikk feltmarskalk Ivan Trubetskoj (Иван Трубецкой) og kansler Aleksej Bestuzjev (Алексей Бестужев) til å kreve at uti possidetis-prinsippet skulle oppfylles, dvs at landene skulle skulle tildeles de territoriene som de hadde besatt ved våpenstillstanden. Ved å kreve Finland ønsket de russiske myndighetene å flytte den svenske landegrensen langt lenger nord og dermed redusere faren for et svensk angrep på den russiske hovedstaden St. Petersburg. I håp om å oppnå selvstendighet tilbød landdagen i Finland tronen til hertug Peter av Holstein-Gottorp, den russiske kronprinsen. 

Et annet parti ved det russiske hoffet, representert ved den prosvenske grev Lestocq og Peters slektninger fra Holstein, foreslo å gi Finland tilbake til svenskene mot at hans onkel Adolf Fredrik av Holstein-Gottorp ble valgt som arving til den svenske tronen. Tsarinne Elisabeth av Russland gav støtte til dette forslaget ettersom Adolf Fredriks bror hadde vært hennes blivende ektemann før han døde noen måneder før bryllupet (i juni 1727).

Resultatet av avtalen var at Sverige avstod områdene øst for Kymmene älv til Russland med byene Fredrikshamn, Villmanstrand og Nyslott (med festningen Olofsborg). Dermed ble den svenske grensen flyttet nordover slik som Bestuzjev ønsket. Samtidig avtalte Sverige å velge Adolf Fredrik til kronprins. Dette gjorde at landet kom i fare for krig mot Danmark-Norge, og Østersjøflåten ble flyttet til Stockholm for å verne den svenske hovedstaden mot et dansk angrep. De russisk-erobrede områdene ble innlemmet i Viborgs guvernement.

Etter avtalen tok Russland kontroll over den sørlige delen av Karelen, men Elisabeth garanterte religion, eiendommer, lover og privilegier til innbyggerne i de nye russiske områdene. 

## Litteratur
*Artikkel om lilla ofreden i Nordisk familjebok, bind 16, spalte 516, 1912

## Eksterne lenker
*
Lambertseter Svømmeklubb

**Lambertseter Svømmeklubb** (stiftet 30. september 1965) er en norsk svømmeklubb på Lambertseter i Oslo. Klubbens hjemmebane er Lambertseter bad, et anlegg klubben har driftet selv siden 2004.

Klubben ble kåret til «årets idrettslag 2005» av Kultur- og idrettsetaten i Oslo.

## Kjente svømmeutøvere
* Erik Clasen
* Sara Nordenstam
* Vibeke Olsen
* Henrik Christiansen

## Referanser


## Eksterne lenker
*
Fylkesvei 4034

**Fylkesvei 4034** går mellom Åseral kirke og Åsland i Åseral kommune.

Frem til 2019 hadde veien betegnelsen fylkesvei 356 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*